**NOTĂ INFORMATIVĂ**

privind necesitatea elaborării proiectului hotărârii Guvernului cu privire la modificarea anexei nr. 3 la Hotărârea Guvernului nr. 161/2019 cu privire la aprobarea listei terenurilor proprietate publică a statului din administrarea Agenţiei Proprietăţii Publice .

|  |
| --- |
| **1. Denumirea autorului şi, după caz, a participanţilor la elaborarea proiectului** |
| Proiectul a fost elaborat de către Ministerul Finanțelor în comun cu Serviciul Vamal. |
| **2. Condițiile ce au impus elaborarea proiectului de act normativ, finalităţile urmărite, descrierea gradului de compatibilitate a proiectului** |
| Proiectul hotărârii Guvernului ”cu privire la modificarea anexei nr. 3 la Hotărârea Guvernului nr. 161/2019 cu privire la aprobarea listei terenurilor proprietate publică a statului din administrarea Agenţiei Proprietăţii Publice” a fost elaborat în temeiul prevederilor art.6 alin.(1) lit. b)din Legea nr.121/2007 privind administrarea şi deetatizarea proprietăţii publice, art. 13 lit. f) din Legea nr.29/2018 privind delimitarea proprietăţii publice. Promovarea și adoptarea hotărârii respective, în conformitate cu prevederile art.28 alin.(1) lit.a) din din Legea cadastrului bunurilor imobile nr.1543/1998, va servi ca temei pentru înregistrarea terenurilor respective în Registrul bunurilor imobile ca proprietate publică a statului (domeniul public), din administrarea Serviciului Vamal și aducerea în concordanță cu prevederile art. 10 alin. (4) din Codul vamal al Republicii Moldova  nr. 1149/2000 care stipulează că bunurile organelor vamale sînt proprietate de stat şi nu pot fi privatizate iar Serviciul Vamal administrează aceste bunuri, respectiv se impune intrarea în vigoare a hotărârii de Guvern la data publicării acesteia în Monitorul Oficial al Republicii Moldova, conform art. 56 alin. (3) din Legea nr. 100/2017 cu privire la actele normative. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul hotărârii nu conține norme privind armonizarea legislației naționale cu legislaţia Uniunii Europene. |
| **4. Principalele prevederi ale proiectului şi evidenţierea elementelor noi** |
| Conform Hotărârii Guvernului nr. 496/1991 cu privire la înfiinţarea punctelor de trecere şi control vamal, în conformitate cu Declaraţia de independenţă a Republicii Moldova, adoptată de Parlamentul Republicii Moldova la 27 august 1991, şi în scopul protecţiei pieţei interne a republicii, Serviciul Vamal a fost obligat să creeze 28 puncte de trecere şi control vamal, inclusiv posturile vamale ”Basarabeasca–Serpnevo” și Ceadâr-Lunga– Maloiaroslaveţ” (r-nul Taraclia, sat. Valea Perjei), la care au fost amplasate obiectivele (construcțiile) și infrastructura necesară cu înregistrarea ulterioară a acestora în Registrul bunurilor imobile ca proprietate publică a statului, din administrarea Serviciului Vamal, iar terenurile respective au fost înregistrate după Republica Moldova. Astfel, proiectul prevede completarea anexei nr. 3 cu poziţiile 22341 , 22342  și 22343 , prin care în esență, lista terenurilor proprietate publică a statului (domeniul public) delimitate după apartenenţă se completează cu trei terenuri (nr. cadastral 1201315369 cu suprafața de 0,2574 ha amplasat în or. Basarabeasca, str. Alexandr Matrosov, nr.33; nr. cadastral 8729403242 cu suprafața de 0,1005 ha amplasat în r-nul Taraclia, sat. Valea Perjei, extravilan, și nr. cadastral 0502313285 cu suprafața de 0,2169 ha amplasat în r-nul Anenii Noi, sat. Varnița, str. Dragoș Vodă) pe care sunt amplasate bunuri imobile (construcții) proprietate publică a statului, din administrarea Serviciul Vamal. |
| **5. Fundamentarea economico-financiară** |
| Implementarea proiectului respectiv nu necesită alocarea unor mijloace financiare suplimentare din bugetul de stat. |
| **6. Modul de încorporare a actului în cadrul normativ în vigoare** |
| Prezentul proiect este elaborat în conformitate cu legislația în vigoare și nu necesită elaborarea sau modificarea altor acte normative sau legislative.  |
| **7. Avizarea şi consultarea publică a proiectului** |
| Proiectul a fost avizat cu Ministerul Economiei și Infrastructurii, Ministerul Agriculturii Dezvoltării Regionale și Mediului, Agenția Relații Funciare și Cadastru, Agenția Proprietății Publice și Agenția Servicii Publice, expertizat de către Ministerul Justiției și Centrul Național Anticorupție.În scopul respectării prevederilor Legii nr.239 din 13 noiembrie 2008 privind transparența în procesul decizional, proiectul hotărârii Guvernului a fost plasat pe pagina web oficială a Ministerului Finanțelor [www.mf.gov.md](http://www.mf.gov.md), în compartimentul „Transparența decizională”, la rubrica „Procesul decizional”. |
| **8. Constatările expertizei anticorupţie** |
|  |
|  Proiectul de hotărâre a fost supus expertizei anticorupție. |
| **9. Constatările expertizei de compatibilitate** |
|  Proiectul de hotărâre nu conține norme privind armonizarea legislației naționale cu legislaţia Uniunii Europene. |
| **10. Constatările expertizei juridice** |
|  |
| Proiectul de hotărâre a fost supus expertizei juridice, și redactat conform avizului Ministerului Justiției cu nr. 04/3367 din 17.05.2021. |
| **11. Constatările altor expertize** |
|  |
| Proiectul de hotărâre nu necesită a fi supus altor expertize.  |

**Secretar de stat Tatiana IVANICICHINA**